8. čin: mihajlo krešimir ii., jelena slavna i stjepan držislav

UČITELJICA (maja ćosić), karlo, mihajlo krešimir ii ( mihovil biloš), kraljica jelena ( anđela mia jeličić), stjepan držislav (fabjan markioli), bazilije ii. ( roko marić), petar krešimir iv. ( matija petrić), NIKOLA PETRIĆ (TRUBA)

Karlo ne skriva oduševljenje kraljicom Jelenom i Petrom Krešimirom IV, profesorica sve više uživa u njegovoj predstavi.

**1. KARLO**

Ma mene van učiteljice nešto jako ljuti!

PROFESORICA GA POGLEDA PREKO OKA i počne nerveozno lupkati kemijskom o stol.

**2. UČITELJICA**

Tebe nešto, a mene netko!

**3. KARLO**

Ma lako je vama s menon, ja dođen i prođen, al ovo je naša povijest, ovo je nešto oduvik i za zauvik.

**4. UČITELJICA**

Pa dobro, u čemu je problem?

**5. KARLO**

U ženama, a u čemu bi drugo bija?!

**6. UČITELJICA**

Kako misliš u ženama?

**7. KARLO**

Pa nigdi ih nema, nigdi se ne spominju. Ono kad gledan Sulejmana i ove naše, dođe mi da se malo zabrinen.

**8. UČITELJICA**

Ma ima ih...jednu si sigurno morao zapamtit.

**9. KARLO**

Jednu jesan i moran van reć da mi je draža od svih ovih kraljeva.

**10. UČITELJICA**

Ajde, da vidimo šta znaš o njoj!

NIKOLA PETRIĆ TRUBOM NAJAVLJUJE ULAZAK KRALJEVSKOG PARA

karlo ode i u maniri pravoga kavalira na pozornicu izvede kraljicu jelenu i kralja mihajla KREŠIMIR II.

**11. KARLO**

Evo je! Ona i njen muž!

**12. MIHAJLO KREŠIMIR II. ( MIHOVIL BILOŠ)**

Ja, Mihajlo Krešimir II, darivao sam samostane, a moja žena Jelena sagradila je u Solinu dvije crkvice.

**13. KARLO**

Ček, ček, nemoj ti sve reć, ipak se meni odi radi o glavi. To su bile crkva sv. Stjepana i crkva sv. Marije!

OKRENE SE PREMA KRALJICI

**14. KARLO**

A sad je red na našoj kraljici...

**15. KRALJICA JELENA ( ANĐELA MIA JELIČIĆ)**

Ja, Jelena, najomiljenija sam hrvatska kraljica. Poznata sam i kao Jelena Slavna. Život sam posvetila molitvi, postu i dobrim djelima.

**16.KARLO**

Evo šta joj na grobu piše. To se stručno kaže epitaf!

 (Čita)

Ovo je ona koja je za života bila majka kraljevstva, a zatim postala majkom sirota i zaštitnicom udovica. Ovamo pogledavši, čovječe reci: Bože, smiluj joj se duši!

**17. UČITELJICA**

E, ovo je već blizu petice, s ovim si me osvojio.

**18. KARLO**

Kad smo već kod osvajanja, onda će vas zanimat ovi šta slijede.

NIKOLA PETRIĆ TRUBOM NAJAVLJUJE ODLAZAK KRALJA I KRALJICE.

karlo ispraća kraljicu i kralja, A na scenu dolazi stjepan držislav.

**19. STJEPAN DRŽISLAV ( FABJAN MARKIOLI)**

Nakon smrti moje majke, kraljice Jelene, ja Stjepan Držislav nastavio sam vladati. Bija san u dobre sa Bizantom i pomagao mu u ratu s Bugarima.

**20. BAZILIJE II. (ROKO MARIĆ)**

Ja, bizantski car Bazilije II, kao nagradu za pomoć, poslao sam Stjepanu Držislavu krunu, žezlo, plašt i zlatnu jabuku kao znak kraljevske časti.

bazilije ii. sve to stavlja na stjepana i. držislava

**21. STJEPAN DRŽISLAV ( FABJAN MARKIOLI)**

I tako sam ja, baš kao što samo moje ime kaže, prvi hrvatski okrunjeni kralj!

karlo ga prekine

**22. KARLO**

Jesi, al brate isto si mi zada 100 muka. Ima si 3 sina: Svetoslava Suronju, Gojslava i Krešimira. Prvo mi reci kakva su in to imena i usput mi objasni koji je na kraju bija kralj?!

**23. STJEPAN I. DRŽISLAV (FABJAN MARKIOLI)**

(UVRIJEĐENO) To su prava hrvatska imena, gospon Karlo Veliki.

karlo se nasmije.

**24. KARLO**

Dobro, dobro šta se odma ljutiš, samo san te pita jer mi ih je bilo teško zapantit.

stjepan držislav (drži šahovnicu)

**25. STJEPAN DRŽISLAV ( FABJAN MARKIOLI)**

E, prije nego odem moram ti ispričati jednu anegdotu. Bija san ti ja jednom i mletački zarobljenik, sve dok njihov dužd nije čuo da san dobar šahist, pa mi je ponudio izazov: pobijedim li ga 3 puta za redom bit ću slobodan!

**26. KARLO**

I?

**27. STJEPAN I. DRŽISLAV (FABJAN MARKIOLI)**

Pobijedio sam i došao natrag u Hrvatsku. Pošto mi je šah spasio život odlučio sam kockastu šahovsku ploču uzeti za hrvatski grb.

karlo je oduševljen pričom

**28. KARLO**

Ma daj besu-legenda si!

DAJU SI „BESU“

**29. STJEPAN DRŽISLAV ( FABJAN MARKIOLI)**

E, da ti ne zaboravin odgovorit! Odlučija san da mene naslijedi Svetoslav Suronja. Suronja mu je nadimak jer je bio surove naravi, ali su ga nesložna i ljubomorna braća potjerala i uzela vlast! Stvari su se tek sredile s Petrom Krešimiron IV.

**30. KARLO**

Dobro je, stani malo, vidin ja da si ti pravi brbljavac, al tako velik kralj zaslužuje svojih 5 minuta.

NIKOLA PETRIĆ TRUBOM NAJAVLJUJE DOLAZAK NA POZORNICU KRALJA PETRA KREŠIMIRA IV.

NA POZORNICU IZLAZI KRALJ PETAR KREŠIMIR IV.

**KRAJ 8. ČINA**